##  Mestská časť Bratislava- Lamač

###  Malokarpatské námestie č. 9, 841 03 Bratislava 47

**O  Z  N A  M**

**o povinnom zápise detí do prvých ročníkov základných škôl**

 **na školský rok 2021/2022**

Mestská časť Bratislava – Lamač v zmysle zákona č. 245/2008 Z. z. o výchove a vzdelávaní a o zmene a doplnení niektorých zákonov a v zmysle VZN č. 3/2015 o mieste a čase zápisu dieťaťa na plnenie povinnej školskej dochádzky v základnej škole oznamuje, že zápis detí do prvého ročníka Základnej školy, Malokarpatské námestie 1 sa uskutoční:

**formou online prihlášky v termíne od 01. 04. 2021**

**do 15. 04. 2021**

**a následne prezenčne, ak to dovolia epidemiologické nariadenia**

**16. 04. 2021 (piatok) v čase od 15.00 hod. do 18.00 hod.**

a

**17. 04. 2021 (sobota) v čase od 8.00 hod. do 12.00 hod.**

Zápis sa uskutoční pre deti, ktoré do 31. augusta 2020 dovŕšia šiesty rok veku, ako aj deti, ktorým bol odložený začiatok povinnej školskej dochádzky o jeden rok.

V uvedené dni môžu dostať na školách informácie o úradnom postupe aj zákonní zástupcovia detí, ktoré dovŕšia šiesty rok veku, ako ja deti, ktorým bol odložený začiatok povinnej školskej dochádzky o jeden rok.

Na zápis treba prihlásiť aj deti zdravotne postihnuté a zároveň priniesť úradný doklad o druhu postihnutia, aby sa včas zabezpečilo ich vhodné zaškolenie alebo sa prijali ďalšie opatrenia.

Pri zápise zákonný zástupca dieťaťa povinne predloží:

* **občiansky preukaz**
* **rodný list, resp. výpis z knihy narodených zapisujúceho dieťaťa**
* **podľa potreby preukázateľný doklad o zdravotnom postihnutí dieťaťa.**

Tlačivá k zápisu nájdete na webovej stránke Základnej školy: [www.skolalamac.sk](http://www.skolalamac.sk).

Bližšie informácie podá záujemcom Základná škola, ktorej zriaďovateľom je mestská časť Bratislava – Lamač.

Porušenie zákonnej prihlasovacej povinnosti sa trestá ako priestupok podľa § 37 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

 **Ing. Lukáš Baňacký v. r.**

 s t a r o s t a